Faapuupuu le mataupu:  Ua faapea mai saienitisi, o le taunuu mai o se vaega maualuluga o tagata i Europa i le 40,000 tausaga ua mavae, na iai sona aafiaga i le faaumatiaga o tagata Neanderthal. O tagata Neanderthal o le ituaiga o tagata sa sili ona toʻatele i Europa ma le tele o vaega o Asia mo le pe ā ma le 250,000 tausaga a o leʻi mou atu atoa i le 41,000 tausaga ua mavae. I le taimi nei, ua maua e saienitisi faamaoniga e faapea, o se vaega o tagata i ona po nei e taʻua o le aganuu a le Protoaurignacian, na taunuu i Europa i saute i le taimi lava lea na mou atu ai tagata Neanderthal. Na suʻesuʻeina e saienitisi ni nifo i le Riparo Bombrini i sisifo o Atumauga o Ligurian (itu agavale) ma le Grotta di Fumane i le itu i sisifo o Mauga o Lessini (itu taumatau), i Italia, ma na iloa ai o nifo na maua mai i augātamā o tagata i aso nei, o ni tagata o le aganuu a le Protoaurignacian. Ua mafai ona latou faamaonia, o nifo o le pepe anamua na maua i nofoaga anamua e lua i Italia i mātū, e mai i tagata i aso nei mai i lenei aganuu. Ua foʻia ai se finauga na amata mai lava ina ua maua i latou i le 1976, ma mulimuli ane i le 1992, e faatatau i nifo ma isi mea na maua faatasi ma nifo, po o ni nifo o tagata Neanderthal po o ni tagata Homo sapien. O se tasi o ʻava na maua i Riparo Bombrini i le itu i sisifo o Ligurian Alps i le 1976, ma se isi ʻava na maua i le 1992, i le Grotta di Fumane i le itu i sisifo o Lessini Mountains i Italia, o ni vaega ia e tolu o toega o tagata e manatu na iai i le aganuu a le Protoaurignacian - o se vaega anamua o tagata. Na faaaogā e Dr. Benazzi ma ana paaga i le CNR Institute of Clinical Physiology i Pisa, i Italia, o lana suʻesuʻega lea ua lomia i le mekasini o le Science, le CT scans o se nifo na maua i Riparo Bombrini. Na latou iloa ai, o le enamel i luga o le pale o nifo, e sili atu ona mafiafia nai lo o nifo o tagata Neanderthal, ma e sili atu ona tutusa lona tino ma tagata i aso nei. Na faaalia mai foʻi e le fuaina o le matua o le laau i le radiocarbon e faapea, ua 40,000 tausaga talu ona iai. O le faaaogāina o masini e suʻesuʻe ai nifo ma le suʻesuʻeina o le DNA, ua mafai ai ona faamaonia e tagata suʻesuʻe, o nifo nei o tagata o le vaitaimi o le Protoaurignacian, ma o ni toega o tagata i ona po nei e sili ona leva na maua i Europa. Ua latou faapea mai, o le taunuu mai o lenei...
E lua ni ati na maua i le itu i mātū o Italia, ma ua faamaonia mai o ni tagata o aso nei na iai i le aganuu a le Protoaurignacian i Europa. O nei tagata sa i ai ni tomai maualuluga i le faia o mea faigaluega, sa iai foʻi a latou ata anamua, ma sa latou ofuina ni mea teuteu. O lo latou taunuu atu i Europa i Saute, na tupu faatasi ma le faaumatiaga o tagata Neanderthal. Na faaaogā e tagata suʻesuʻe le CT scanning ma le DNA ina ia iloa ai po o fea e afua mai ai nifo.